En liten (4-7 millimeter), avlang, litt flat, litt metallglinsende praktbille. Denne arten er gjerne ensfarget, halvmatt, bronseaktig (hunnen) eller litt grønnlig (hannen . Hodet er stort og bredt med store, rundede fasettøyne. Antennene er forholdsvis korte og en tanke klubbeformede. Pronotum er omtrent rektangulært sett ovenfra, med litt rundede sider, mye bredere enn langt. Dekkvingene har ikke punktrader, men ofte noen runde groper.